**Z á p i s n i c a**

**zo zasadnutia výkonného výboru VsSTZ**

**Dátum, miesto a čas:** **Prešov, 21.12.2015, 14:00**

**Prítomní:** JUDr. Hajduk, Gumáň, Pištej, Dubec,

**Neprítomní:**  JUDr. Gallo, Haky, Pitoňák

**Dozorná rada:** nikto

**Program rokovania: 1. Otvorenie**

 **2. Kontrola uznesení**

 **3. Informatívna správa ŠTK (súťaže, hracie miestnosti)**

 **4. Informatívna správa ŠTK mládeže**

 **5. Informatívna správa o plnení rozpočtu**

 **6. Informatívna správa o stave rozhodcov a trénerov**

 **7. Rôzne**

 **8. Návrh uznesenia**

 **9. Záver**

1. Zasadnutie výkonného výboru VsSTZ otvoril a viedol predseda JUDr. Anton Hajduk. Konštatoval, že sa rokovania zúčastňujú 4 členovia. Ospravedlnili sa p. JUDr. Gallo, Haky, Pitoňák z pracovných dôvodov. Výkonný výbor je uznášaniaschopný. Za dozornú radu sa ospravedlnil predseda z dôvodu choroby.
2. Predseda previedol kontrolu uznesení zo zasadnutí výkonného výboru. Z predchádzajúcich zasadnutí sú všetky uznesenia splnené až na uznesenia **č. 8, 9 a 10** z 24.08.2015 a uznesenie **č. 4** z 30.09.2015, v ktorých sa predĺži čas plnenia a prijmú nové uznesenia na tomto zasadnutí.

1. Podľa predsedu ŠTK v priebehu tohto súťažného ročníka nedošlo k žiadnym závažným problémom v súvislosti s riadením súťaží dospelých. Kontrola hracích miestností nebola doposiaľ prevedená vo všetkých miestnostiach. Sú indície, že niektoré zápasy sa nehrali napriek k tomu, že došlo k foteniu. Výsledkový servis funguje bez problémov. Navrhuje predĺžiť termín kontroly hracích miestností do konca tohto súťažného ročníka. Niektoré kluby neodovzdali pasportizačné listy.
2. Ústnu správu ŠTK mládeže previedol p. Pištej. Informoval o počtoch súťažiacich na jednotlivých turnajoch VSPM, z ktorých boli odohrané po 2 z každej kategórie, mládežnícke súťaže sa hrajú, avšak nemá informáciu o skupine podtatranskej. Navrhuje redukovať počet účastníkov v 1. lige st. žiakov.
3. Ústnu správu o plnení rozpočtu previedol predseda ekonomickej komisie p. Gumaň. K 30.11.2015 je na účte 10 820 Eur a v pokladni má hotovosť 1 200 Eur. Všetky záväzky sú vyplatené. K 31.12.2015 prevedie účtovnú závierku. Všetky vklady boli vybraté. Navrhuje vrátiť vklad Kamienke, ktorá sa odhlásila zo súťaže. Na príspevok pre mládež bolo vybratých 1 470 Eur, z prevodov 720 Eur, z pokút 50 Eur, čaká sa na príjem zo školenia rozhodcov. Zo SSTZ bolo za registrácie poukázaných 2 191 Eur, o rozdelení ktorých sa rozhodne na budúcom zasadnutí VsSTZ, ktorý určí zásady na rozdelenie týchto prostriedkov. Upozorňuje, že od nového kalendárneho roku budú musieť kluby poskytnúť svoje účty v tvare IBAN. Informoval, že má zakúpené diplomy pre všetky kategórie súťaží v cene 70 Eur, ktoré priniesol so sebou za účelom ich distribúcie.
4. Informatívnu správu o školeniach rozhodcov a trénerov predniesol p. Dubec. Podľa informácií zo SSTZ má byť aktualizovaný zoznam rozhodcov na internete pripravený do konca roka. Vraj ide o odstránenie chyby v programe. Na seminári sa zúčastnilo 39 rozhodcov, z toho 18 nových adeptov. Príjem zo seminára bol 750 Eur a výdavky vo výške 482 Eur. Informoval aj o problémoch so školeniami trénerov.
5. VV prejednal usporiadateľa Majstrovstiev východného Slovenska v kat. dospelých a určil, že sa dňa 07.02.2016 uskutočnia vo Vranove n. T.
6. Vyzýva organizačných pracovníkov klubov na predloženie návrhu na jubilantov, ktorí budú ocenení na aktívne klubov bezprostredne po skončení súťaží.
7. Určil termín budúceho zasadnutia VV na deň 01.03.2015 o 12.00 vo Vranove n. T.
8. V rozprave prejednal prípadnú metodickú pomoc klubom pri výchove mládeže organizovaným KEMPOU na náklady VsSTZ.
9. Prejednal návrhy na usporiadanie krajských pohárových súťaží družstiev a jednotlivcov po ukončení súťažného ročníka.
10. Prejednal upozornenia klubov na nevhodné hracie podmienky v Príbeníku, Veľkom Horeši a v Mokranciach.
11. Výkonný výbor po prejednaní programu prijal tieto

***u z n e s e n i a :***

**I.** **b e r i e n a  v e d o m i e:**

* Informatívnu správu ŠTK o priebehu súťaží.
* Informatívnu správu ŠTK mládeže o priebehu súťaží.
* Informatívnu správu o plnení rozpočtu.
* Informatívnu správu o stave rozhodcov a trénerov.

**II. s ch v a ľ u j e :**

* usporiadanie Majstrovstiev východného Slovenska dospelých vo Vranove n. T.

**III. u k l a d á :**

1. Spracovať propozície pre krajskú pohárovú súťaž družstiev, prípadne aj jednotlivcov.

 **T: 15.03.2016 Z: Gumaň, Pištej, Pitoňák**

1. Previesť kontrolu hracích miestností a hracích podmienok.

 **T: 30.04.2016 Z: Pitoňák**

1. Refundovať príspevky SSTZ v závislosti od stavu registrácie hráčov v okresných a regionálnych súťažiach.

 **T: 15.03.2016 Z: Gumaň, Pitoňák**

1. Pripraviť návrh metodickej pomoci pre kluby pri práci s mládežou.

 **T: 01.03.2016 Z: Pištej**

1. Vyzvať kluby na predloženie návrhov na jubilantov, usporiadateľov Majstrovstiev východného Slovenska mládeže a zaslania účtov v tvare IBAN prostredníctvom webovej stránky.

 **T: 15.01.2016 Z: predseda**

9. Záver predniesol predseda, poďakoval sa prítomným za účasť.

***JUDr. Anton H a j d u k ,***

***predseda VsSTZ***